**AIŠKINAMASIS RAŠTAS**

**DĖL Klaipėdos miesto savivaldybės tarybos 2001 m. rugsėjo 20 d. sprendimO Nr. 223 „Dėl savivaldybės tarybos veiklos reglamento patvirtinimo“ PAKEITIMO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektu yra keičiamos nuostatos dėl tarybos sprendimų projektų įtraukimo į darbotvarkę tvarkos, patikslinama, kad tarybos posėdžio darbotvarkė negali būti keičiama ar pildoma reglamento 12 punkte nustatyta tvarka, kai pakeitimai ar papildymai yra susiję su norminio pobūdžio sprendimų projektais.

Reglamento nuostatos dėl savivaldybės planavimo sistemos suderinamos su Vietos savivaldos įstatymo pakeitimais, pagal kuriuos savivaldybės planavimo sistemą sudaro trys planavimo dokumentų grupės: teritorijų, strateginis ir finansinis planavimas. Strateginis planavimas taip pat susideda iš trijų rūšių dokumentų: savivaldybės strateginio plėtros plano, atskirų savivaldybės ūkio šakų (sektorių) plėtros programų ir savivaldybės strateginio veiklos plano. Atskirų savivaldybės ūkio šakų (sektorių) programos rengiamos tik tais atvejais, kai tokių planavimo dokumentų rengimas numatytas įstatyme.

Reglamento 83 ir 84 punktų pakeitimai yra susiję su Teisėkūros pagrindų įstatymo atsiradimu, kuris naujai reglamentuoja teisės aktų įsigaliojimo tvarką.

Reglamento 225 punktas suderinamas su 151 punktu numatant, kad Savivaldybės kontrolės ir audito tarnybos veiklos ataskaita teikiama tarybai iki liepos 1 d.

**2. Projekto rengimo priežastys ir kuo remiantis parengtas sprendimo projektas.**

Tarybos sprendimo projektas parengtas atsižvelgiant į Vietos savivaldos įstatymo 2013 m. liepos 2 d., 2013 m. lapkričio 21 d. ir 2013 m. gruodžio 23 d. pakeitimus, Teisėkūros pagrindų įstatymo nuostatas, savivaldybės administracijos ir Vyriausybės atstovo Klaipėdos apskrityje siūlymus.

**3. Kokių rezultatų laukiama.**

Priėmus savivaldybės tarybos sprendimą bus panaikinti neatitikimai tarp tarybos veiklos reglamento ir pasikeitusių Vietos savivaldos įstatymo bei Teisėkūros pagrindų įstatymo nuostatų, užpildytos spragos ir pašalintos kolizijos.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimo įgyvendinimas papildomų lėšų nereikalauja.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus patobulintas savivaldybės tarybos veiklos reglamentas.

Neigiamų pasekmių nenumatoma.

PRIDEDAMA. Klaipėdos miesto savivaldybės tarybos veiklos reglamento lyginamasis variantas.

|  |  |
| --- | --- |
| Teisės skyriaus vedėjas | Andrius Kačalinas |